દિવાળીનું વેકેશન હોવાથી તા. 21 ઓક્ટોબરના રોજ તેઓ પોતાના પરિવાર સાથે સિંગાપોર ફરવા ગયા હતા. તેઓ પોતાના મકાનની ચાવી તેમની જ સોસાયટીમાં આવેલા બંગલા નંબર 12-એ માં રહેતા સરોજબેન ગાંધીને આપીને ગયા હતા. તેમને ત્યાં ઘરઘાટી તરીકે કામ કરતો તેજપાલ પટેલ કે જે તેમના બંગલામાં આવેલ સર્વન્ટ ક્વાટર્સમાં જ રહેતો હતો, તેને આ બાબતે જાણ હતી. તેજપાલ પટેલ પણ બીજા દિવસે તેના રાજસ્થાન પોતાના વતન જવાનો હતો. આ દરિમયાન તા.1લી નવેમ્બરના રોજ આશીષભાઇ શાહ પરત આવી જવાના હોવાથી તેમણે તેમને ત્યાં નિયમિત કારની સફાઇ કરતા મહેશભાઇ રબારીને ફોન કરીને બંગલાની સાફ-સફાઇ કરવા સુચના આપી હતી. બુધવારે મહેશભાઇએ સાફ-સફાઇ માટે ઘર ખોલ્યું તો મોટાભાગનો સામાન વેરવિખેર પડ્યો હતો અને ગ્રાઉન્ડ ફ્લોરના બેડરૂમની બારીની ગ્રીલ તુટેલી હતી. તાપસ કરતાં ખબર પડી કે, ઘરમાંથી રોકડ રૂપિયા 50,000ના સોના-ચાંદી અને ડાયમંડના દાગીના મળીને કુલ રૂપિયા 8.73 લાખની ચોરી થઇ હતી. આ અંગે પોલીસ ઇન્સ્પેક્ટર આર.એન.દવેએ તપાસ શરૂ કરી છે.